stanford-oval/wikipedia huggingface dataset:
Tarmo Pipatti
Lahden kaupunginjohtajana

Kaupunginjohtaja valittiin toteuttamaan Lahden strategiaa, jonka sisällöksi kaupunginjohtaja täsmensi mm. seuraavia asioita:
Elinkeinopolitiikassa tulee pyrkiä seudullistamiseen, mikä tarkoittaa Lahden ja lähikuntien elinkeinopolitiikan keskittämistä aikaisempaa määrätietoisemmin Lahden Seudun Yrityskeskukseen. Merkittävänä nähtiin myös Kiinan kaupan kehittäminen. Lahden kaupunki solmi kiinalaiseen kaupunkiin yhteistyösopimuksen.
Liikenteessä tuli pyrkiä Lahden ja Lahden seudun keskeisen sijainnin hyödyntämiseen Etelä-Suomessa.
Lahden oikorataan liittyen piti purettaman nykyinen Lahden linja-autoasema ja siirtää linja-autojen kaukoliikenne rautatieaseman yhteyteen ajanmukaiseksi matkakeskukseksi. Tätä ei hyväksytty kustannustensa vuoksi ja siksi, että linja-autoaseman siirtäminen matkakeskukseksi rautatieasemalle olisi edellyttänyt Salpausselän harjun ylittämistä ja tätä pidempää matkaa.
Kehyskuntien verokilpailun neutraloimiseksi Tarmo Pipatti yhdessä vaikeuksissa olevan Nastolan kunnan johtajan Pauli Syyrakin kanssa ehdotti, että Lahden seudun kunnat sopisivat yhteisestä kunnallisveroprosentista työssäkäyntialueen verokilpailun poistamiseksi. Tämän ehdotuksen torjui Hollolan kunnanvaltuuston puheenjohtaja kansanedustaja Juha Rehula, koska Hollola oli etsimässä vielä säästökohteita. Syksyllä 2005 Pipatti ehdotti Lahden kunnallisveroprosentin korotusta 19,75:een, mitä Hämeenlinnassa Lahden kaupungin budjettiseminaarissa olleet kaupunginvaltuutetut jo ehtivät torjumaan. Veroharmonoinnista ei tehty virallista päätöstä kuntien kesken.
Uusi tehtävä

Pipatti erosi Lahden kaupunginjohtajan virastaan marraskuussa 2006. Etelä-Suomen Sanomat ilmoitti 16.11.2006, että Tarmo Pipatti siirtyy Rakennusteollisuus RT:n toimitusjohtajaksi keväällä 2007.
Anneli Kätkä

Anneli Kätkä on suomalainen laulaja, joka teki yhden pitkäsoiton EMI-levymerkille. Kätkä opiskeli laukua Rovaniemen musiikkiopistossa ja Oulun kaupungin konservatoriossa.
Diskografia

Tuulahdus tuntureilta (1984)
Aiheesta muualla

Anneli Kätkän esitystuotanto Suomen äänitearkistossa (1901–1999)
Tarantella-Joe

| Tarantella-Joe Elf |
| --- | --- | --- |

Studioalbumin tiedot
 Julkaistu: 1979
 Tuottaja(t): Kassu Halonen, Renne Angelvuo
 Tyylilaji: soft rock, iskelmä
 Kesto: 40.05
 Levy-yhtiö: Scandia
Elfin muut julkaisut
| Mitä missä milloin vaan 1978 | Tarantella-Joe 1979 |   |
Tarantella-Joe on Elfin studioalbumi vuodelta 1979.
Kappaleet

Unohdetaan – 3.16
Mikset palaa? (We Don't Talk Anymore) – 3.53
Juuri kun tarvitsin sua (Just When I Needed You Most) – 3.38
Värinää, värinää (Colours) – 3.18
Kun tavoittelin tähtiin – 2.58
Kaksi kynttilää (Reunion) – 3.19
Tarantella Joe – 3.33
Mun nivusiin saat sä liikettä niin (You Made My Pants Up And Dance) – 2.12
Seestyy sää (Stormy Weather) – 4.02
Yö jatkuu (Blue Morning, Blue Day) – 3.25
Rehellisyys (Honesty) – 3.27
Saivaara, Saivaara (Africa, Africa) – 3.31
Kokoonpano

Kari "Mici" Mikkonen – laulu, kosketinsoitin
Jussi "Nyhrä" Karttunen – kitara, laulu
Seppo "Setti" Vuorela – bassokitara
Juhani "Pomo" Komulainen – rummut
Pentti "Höpö" Pöllänen – saksofonit, huilu, klarinetti
Tuomo "Tumi" Lindqvist – pasuuna, laulu
Raimo "Rami" Kylmänen – trumpetti
Kokoonpano > Muut tekijät

Kassu Halonen – tuottaja
Renne Angelvuo – tuottaja
Antti Joki – äänittäjä, miksaaja
Dan Tigerstedt – äänittäjä
Jukka Teittinen – miksaaja
Aiheesta muualla

Tarantella-Joe discogs.com -sivustolla
Anna Åkerhielm

| Anna Åkerhielm> Anna Agriconia / Anna Agriconica |
| --- | --- |

Henkilötiedot
Syntynyt: 1642 
Kansalaisuus:  Ruotsi
Ammatti:  tutkimusmatkailija, seuraneiti, kirjailija
Kirjailija
Äidinkieli: ruotsi
Tuotannon kieli: ruotsi
Tyylilajit:  matkakertomukset
Aiheesta muualla
Löydä lisää kirjailijoitaKirjallisuuden teemasivulta
Anna Månsdotter Åkerhielm (myös muodossa Åkerhjelm, o.s. Anna Agriconia tai Agriconica 1642 – 11. helmikuuta 1698) oli ruotsalainen kirjailija ja tutkimusmatkailija.
Anna Agriconia syntyi Åkerin seurakunnassa lähellä Nyköpingiä pastori Magnus Jonae Agriconiuksen ja Sofia Kempen perheeseen. Hän sai hyvätasoista kotiopetusta. Hänen vanhempansa kuolivat, kun tytär oli alle 15-vuotias. Tämän jälkeen hänen veljensä Samuel Agriconius onnistui saamaan työpaikan valtamarsalkka Magnus Gabriel De la Gardien kotoa. Annasta puolestaan tuli seuraneiti Magnus Gabrielin vaimolle, Pfalz-Zweibrückenin prinsessa Maria Eufrosynelle, joka oli kuningas Kaarle X Kustaan sisar. Seuraneitinä Anna Agriconia ystävystyi Magnus Gabrielin ja Maria Eufrosynen tyttären, Catherine Charlottan kanssa. Kun Catherine De la Gardie meni naimisiin ruotsalais-saksalaisen kenttämarsalkan Otto von Köningsmarckin kanssa vuonna 1682, hän seurasi uutta perhettä Catherinen seuraneitinä. Työtehtävä vei hänet kenttämarsalkan mukana Kreikkaan ja Venetsiaan, sillä tämä oli nimitetty Venetsian tasavallan armeijan johtajistoon.
Kreikassa ollessaan Anna Agriconia piti päiväkirjaa, josta muodostui matkakertomus. Siinä hän kuvasi armeijan taisteluja ja  tieteellisiä tutkimuksia, joita hän ja Katariina tekivät antiikin aikaisissa raunioissa. Vuonna 1687 Anna Agriconia oli silminnäkijänä, kun ottomaanit piirittivät Ateenaa ja Parthenon vahingoittui heidän sotilasoperaatiossaan. Annan veli Samuel Agriconius julkisti joitain sisarensa piirroksista Ruotsin lehdissä, minkä ansiosta Anna Agriconiaa voi sanoa ensimmäiseksi ruotsalaiseksi kirjeenvaihtajaksi.
Partheonin raunioista Anna Agriconia löysi arabialaisen käsikirjoituksen, jonka hän lahjoitti Uppsalan yliopistolle palattuaan Ruotsiin. Otto von Köningsmarckin kuoleman 1688 jälkeen Catherine De la Gardie ja Anna Åkerhielm muuttivat von Köningsmarckin kartanoon Staden ulkopuolelle Bremen-Verdenin alueelle Saksaan. Bremen-Verden kuului tällöin Ruotsiin. Anna Agriconia aateloitiin veljensä tavoin nimellä Åkerhielm vuosien 1691–1693 kuluessa.   Samuel Åkerhielmin aatelointi ja aatelissuvun perustaminen tapahtui vuonna 1679. Anna Åkerhielmiä pidetään ensimmäisenä Ruotsin aateloituna naisena, joka on saanut asemansa omalla toiminnallaan.
Alone in the Dark

| Alone in the Dark |
| --- | --- |
Kehittäjä:  Infogrames
Ensijulkaisu:  Alone in the Dark (1992)
Aiheesta muualla
MobyGames
Lisää peliartikkeleitaVideopelien teemasivulla
Alone in the Dark on ranskalaisen Infogramesin kehittämä kauhupelisarja, jonka ensimmäinen osa julkaistiin vuonna 1992. Peli yhdisteli 3D-animoituja hahmoja perinteisiin bittikarttataustoihin. Alone in the Darkin juonessa on vaikutteita muun muassa H. P. Lovecraftin luomasta Cthulhu-mytologiasta.
THQ Nordic osti pelisarjan oikeudet vuonna 2018.
Pelit

| Nimi | Vuosi | Kehittäjä |
| --- | --- | --- |
| Alone in the Dark | 1992 | Infogrames |
| Jack in the Dark | 1993 | Infogrames |
| Alone in the Dark 2 | 1993 | Infogrames |
| Alone in the Dark 3 | 1994 | Infogrames |
| Alone in the Dark: Jack is Back | 1996 | Infogrames |
| Alone in the Dark: The New Nightmare | 2001 | Infogrames, Darkworks |
| Alone in the Dark: Near Death Investigation | 2008 | Atari, Eden Games |
| Alone in the Dark: Illumination | 2015 | Pure FPS |
| Alone in the Dark | 2024 | Pieces Interactive |
Elokuvat

Vuonna 2005 ilmestyi Uwe Bollin ohjaama, pelisarjaan pohjautuva Alone in the Dark -elokuva, jolla oli juonellisesti hyvin vähän yhteistä pelisarjan kanssa. Vuonna 2008 ilmestyi elokuvan jatko-osa, Alone in the Dark 2.
Anna von Rettig

Konsulinna Anna von Rettigin nahkaiset hansikkaat 1900-luvun alusta.
Anna Adelaide von Rettig (o.s. von Horn, 11. heinäkuuta 1872 Gävle – 2. toukokuuta 1953 Tukholma) oli ruotsalais-suomalainen konsulinna ja mesenaatti.
Anna von Rettig oli komentajakapteeni Lorentz Leopold von Hornin ja Adelaide (Adéle) Rettigin tytär. Hän avioitui vuonna 1893 serkkunsa, Turussa vaikuttaneen tupakkapehtailija Henning von Rettigin kanssa. Pariskunta sai neljä lasta, mukaan lukien perheyritys P.C. Rettig & Co.:n johdossa jatkanut Hans von Rettig. Anna von Rettig teki Åbo Akademille merkittävän lahjoituksen teologisen tiedekunnan perustamiseksi vuonna 1924.
Anna von Rettig asui perheineen Turussa 1830-luvulla rakennetussa talossa, joka nimettiin myöhemmin hänen mukaansa Konsulinnaksi. Konsulinna toimii nykyään Aboa Vetus Ars Nova -museon toimistona samalla tontilla, jolle Hans von Rettig rakennutti vuonna 1928 Rettigin palatsin perheen uudeksi asuinrakennukseksi.
The Devil Wears Prada

The Devil Wears Prada voi tarkoittaa seuraavia asioita:
Paholainen pukeutuu Pradaan (The Devil Wears Prada), Lauren Weisbergerin romaani
Paholainen pukeutuu Pradaan (The Devil Wears Prada), yhdysvaltalainen elokuva
The Devil Wears Prada, yhdysvaltalainen yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Devil Wears Prada”, voi hakea sivunnimihaulla, laajalla sivunnimihaulla tai tekstihaulla.
Anders Igel

Anders Igel (s. 1951) on ruotsalainen yritysjohtaja. Hän on opiskellut Kuninkaallisessa teknillisessä korkeakoulussa ja Tukholman kauppakorkeakoulussa. Hänen työnantajiaan ovat olleet Philips, Esselte ja Ericsson. Igel toimi TeliaSoneran konsernijohtajana vuosien 2002–2007 välillä, josta hänet erotettiin luottamuspulan johdosta.
Anders Högberg

Anders Högberg (s. 9. huhtikuuta 1976 Skellefteå) on ruotsalainen uransa lopettanut maastohiihtäjä, joka osallistui hiihdon maailmanmestaruuskilpailuihin 2001 Lahdessa, jossa hän sijoittui sprintissä viidenneksi. Högberg lopetti uransa maastohiihtäjänä keväällä 2014.
Anna Ängeslevä

Anna Ängeslevä (o.s. Toivonen; 20. helmikuuta 1871 Pyhäjärvi Vpl – 17. kesäkuuta 1939 Ylivieska) oli suomalainen emäntä, kansakoulunopettaja ja kansanedustaja 1908–1909.
Anna Ängeslevä työskenteli kansakoulunopettajana Nivalassa vuoteen 1903 ja Ylivieskassa vuoteen 1938. Hänet valittiin Maalaisliiton edustajaksi Oulun läänin eteläisestä vaalipiiristä eduskuntavaaleissa 1908.
Anna Šabanova

| Anna Šabanova> Анна Николаевна Шабанова |
| --- | --- |
 Anna Šabanova vuonna 1904 Berliinin naiskongressin osallistujana.
Henkilötiedot
Syntynyt: 18. maaliskuuta 1848 Smolensk
Kuollut: 25. toukokuuta 1932 Leningrad
Kansalaisuus:  Venäjä, Neuvostoliitto
Ammatti:  lastenlääkäri
Arvonimi: Neuvostoliiton Työn sankari (1928)
Vanhemmat:  luutnantti Nikolai Shabanov
Anna Nikolajevna Šabanova (ven. Анна Николаевна Шабанова; 18. maaliskuuta 1848greg. Smolensk – 25. toukokuuta 1932 Leningrad) oli venäläinen lastenlääkäri, naisten oikeuksien puolustaja ja filantrooppi.
Anna Šabanova ennen vuotta 1900.
Anna Šabanova syntyi varakkaaseen aatelisperheeseen Smolenskin maakunnassa. Hän osallistui alaikäisenä radikaaliin poliittiseen liikehdintään ja tuomittiin siitä vuonna 1865 kuuden kuukauden vankeuteen. Vapauduttuaan hän alkoi pyrkiä lääkäriksi. Tähän aikaan Suomen suuriruhtinaskunta oli ainoa paikka Venäjän valtakunnassa, missä naisten sallittiin osallistua korkea-asteen koulutukseen, joten vuonna 1871 Šabanova aloitti opintonsa Keisarillisessa Aleksanterin-Yliopistossa Helsingissä. Vuonna 1873 hän siirtyi Pietariin Venäjän ensimmäiselle naislääkärikurssille, joka valmistui vuonna 1877 Pietarin keisarillisesta lääketieteellisestä akatemiasta. Lääketieteen tohtoriksi hän valmistui vuonna 1878. Hänestä tuli tunnustettu lastensairauksien asiantuntija. Hän työskenteli koko työuransa ajan Oldenburgin lastensairaalassa Pietarissa.
Hän oli myös kirjailija ja osallistui maansa yhteiskunnalliseen keskusteluun esimerkiksi kääntämällä venäjäksi hyvinvointiin liittyviä ohjekirjoja. Hän edisti monin tavoin Venäjän naisten koulutusmahdollisuuksia. Šabanova oli vuonna 1895 perustamassa Venäjän naisten keskinäistä filantrooppista järjestöä. Se perusti Pietariin naisten asuntolan, lasten päiväkodin, avustuskassan ja työnvälitystoimiston. Hän alkoi vuodesta 1905 lähtien ohjata järjestön toimintaa puoluepolitiikan suuntaan saadakseen Venäjän naisille äänioikeuden. Hän järjesti 10.–16.12.1908 yli tuhannen osallistujan voimin Venäjän naisten yleiskokouksen perustaakseen naisten puolueen. Sen perustaminen kuitenkin epäonnistui.
Lokakuun vallankumouksen 1917 jälkeen Šabanova vetäytyi julkisesta toiminnasta. Toisaalta hänen monen vuoden taistelunsa peruste on kadonnut, koska Neuvostoliitossa Venäjän naisten ja miesten oikeudet olivat tasapuoliset, toisaalta kaikki yksityiset aloitteet kiellettiin. Anna Šabanova keskittyi kokonaan sairaalatyöhön. Oldenburgin sairaalan nimi muutettiin Rauhfusan sairaalaksi tohtori Karl Rauchfussin mukaan. Hän sai Neuvostoliiton Työn sankarin arvon vuonna 1928.
Andrew Short

| Andrew Short> Henkilötiedot |
| --- | --- |
Syntynyt: 28. marraskuuta 1982 (ikä 41) Tulsa, Oklahoma
Kansalaisuus:  Yhdysvallat
Moottoriurheilija
Dakar-ralli
Esikoiskausi:  2018
Nykyinen talli:  Monster Energy Yamaha Team
Kilpailuja:  4
Aikaisemmat sarjat
2000–2016 2000–2016:  AMA Motocross AMA Supercross
Mestaruudet
2010:  Motocross of Nations
Andrew Short (s. 28. marraskuuta 1982 Tulsa, Oklahoma) on yhdysvaltalainen erämaa- ja endurokuljettaja, sekä entinen motocross ja supercrosskuljettaja. Hän voitti motocrossissa maiden välisen mestaruuden Yhdysvaltain joukkueessa (2010) ja sijoittui kerran toiseksi AMA Motocrossissa (2009) ja kahdesti kolmanneksi AMA Supercrossissa (2008 ja 2009).
Kilpaura

Short aloitti uransa Motocrossin ja Supercrossin parissa kilpailtuaan Monster Energy AMA Supercrossissa ja Lucas Oil AMA Pro Motocrossissa. Hän voitti myös Motocrossin mestaruuden Yhdysvaltain joukkueessa. Short päätti motocrossuransa 2016 siirtyäkseen erämaaralleihin.
Kilpaura > Erämaaralli

Short kilpaili ensimmäisen kerran 2017 Sonora rallissa Hondalla, jolla hän sijoittui kolmanneksi.
Kilpaura > Erämaaralli > Husqvarna (2017–2020)

Short siirtyi Husqvarnalle, jolla hän ajoi ensimmäisen kerran vuoden 2018 Dakar-rallissa sijalle 17. Samana vuonna Short ajoi kymmenenneksi Merzouga ja Atacama ralleissa, sekä kolmanneksi Desafio Inca rallissa ja vielä seitsemänneksi Marokon rallissa.
Vuoden 2019 Dakar-rallissa Short onnistui ajamaan kuudenneksi. Hän saavutti parempaa menestystä myös muissa erämaaralleissa voitettuaan Marokon rallin ensimmäistä kertaa. Lisäksi Short ajoi viidenneksi Abu Dhabin erämaarallissa, toiseksi Silk Way rallissa ja vielä kahdeksanneksi Atacama rallissa.
Short ajoi kolmannen kerran maaliin Dakar-rallissa 2020 oltuaan tällä kertaa kymmenes.
Kilpaura > Erämaaralli > Yamaha (2020–)

Short siirtyi Yamahalle 2020 monivuotisella sopimuksella. Hän joutui keskeyttämään ensimmäistä kertaa Dakar-rallissa 2021, kun toisen erikoiskokeen tankkauspisteen aikana hänen pyörään laitettiin väärää polttoainetta.
Alone I Break

| ”Alone I Break” Korn |
| --- | --- | --- |

Singlen tiedot
 Albumilta: Untouchables
 Julkaistu: 2002
 Tuottaja(t): Michael Beinhorn
 Tyylilaji: alternative rock
 Kesto: 04.16
 Levy-yhtiö: Epic
Kornin muut singlet
| ”Thoughtless” 2002 | ”Alone I Break” 2002 | ”Did My Time” 2003 |
Alone I Break on yhdysvaltalaisen metalliyhtye Kornin lokakuussa 2002 julkaistu Untouchables-albumin kolmas single. Kappaleesta julkaistiin musiikkivideokin.
Sijoitukset

| Lista (2002) | Sijoitus |
| --- | --- |
U.S. Billboard Hot Modern Rock Tracks: 34
U.S. Billboard Hot Mainstream Rock Tracks: 19
Musiikkivideo

Kappaleen musiikkivideossa Kornin jäsenet soittelevat, kunnes heillä tulee jostakin syystä riitaa. Jonathan Davis murhaa vihoissaan kaikki yhtyetoverinsa. Ammeessa rentoutumassa olevan ”Munkyn” Davis tappaa työntämällä sähkölaitteen veteen. Samaan aikaan ”Head” puhuu kännykkään ja ihmettelee, miksi valot vilkkuvat. Hän menee parvekkeelle puhumaan, jolloin Davis työntää hänet parvekkeelta alas. Seuraavaksi Davis menee David Silverian huoneeseen, missä tämä nukkuu kaksi naista kainalossaan. Davis asettaa tyynyn tämän pään päälle, jolloin Silveria tukehtuu kuoliaaksi. Samalla ”Fieldy” on tehnyt itselleen ruokaa. Davis laittaa myrkkyä hänen ruokaansa, jolloin Fieldy kuolee. Lopuksi Davis astelee ulos talosta.
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Ambrose Avellano

Ambrose Avellano, 2008, The Triumphal Welcome
Ambrose Avellano (s. 1951) on gibraltarilainen kuvataiteilija. Hän on opiskellut kuvataiteita ja kasvatustiedettä Britannian Lancashiressä ja Manchesterissa 1980- ja 1990-lukujen vaihteessa.
Avellanon ura on jatkunut viidellä vuosikymmenellä, ja hän on käyttänyt lukuisia eri tekniikoita. Hänen retrospektiivisessa näyttelyssään vuonna 2010 oli esillä piirustuksia, vesiväri-, öljy-, akryyli- ja emalimaalauksia, valokuvia, digitaalikuvia, veistoksia, installaatioita ja löydetyistä esineistä koottuja teoksia.
Avellanolta on tilattu töitä julkisiin tiloihin Manchesterissa ja Lancashiressä sekä Gibraltarin johtavien poliitikkojen muotokuvia. Hän sai British Millennium art award -palkinnon vuonna 2000. Gibraltarissa järjestetyssä Blandin valokuvakilpailussa vuonna 2009 hän voitti sekä ensimmäisen että toisen palkinnon. Avellanon suurikokoinen maalaus The Triumphal Welcome on esillä Gibraltarin keskusaukiolla John Mackintoshin aukiolla. Se esittää tapahtumia samalla aukiolla vuonna 1963, jolloin pääministeri Joshua Hassan ja Peter Isola palasivat YK:n komitean kokouksesta New Yorkista. Siellä oli päätetty, että Gibraltar säilyy osana Britanniaa.
Aiheesta muualla

Ambrose Avellano[vanhentunut linkki] Saatchi Online
Andri Telesnenko

| Henkilötiedot |
| --- | --- | --- | --- |
Syntymäaika: 12. huhtikuuta 1966 (ikä 58)
Syntymäpaikka: Odessa, Ukrainan SNT, Neuvostoliitto
Pelipaikka: puolustaja
Pituus: 182 cm
Seura
Seura: Tšornomorets Odessa
Tehtävä: apuvalmentaja
Junioriseurat
1983–1986: Tšornomorets Odessa
Seurat
| Vuodet | Seura | O | (M) |
| 1987 | Sudostroitel Mykolajiv | 50 | (0) |
| 1988–1992 | Tšornomorets Odessa | 51 | (3) |
| 1992 | FC Oulu | 30 | (5) |
| 1993 | Tšornomorets Odessa | 3 | (1) |
| 1993 | FC Oulu | 22 | (1) |
| 1993–1995 | Tšornomorets Odessa | 50 | (2) |
| 1995–1996 | Hapoel Beerseba | 21 | (0) |
| 1997 | Gazovik-Gazprom Iževsk | 31 | (0) |
| 1998–2001 | Zimbru Chișinău | 97 | (1) |
| 2001–2004 | Dnestr Ovidiopol | 77 | (1) |
| Yhteensä | Yhteensä | 432 | (14) |
Maajoukkue
| 1994–1995 | Ukraina | 3 | (0) |
Valmennusura
2003–2006: Dnestr Ovidiopol (apuv.)
2006–: Tšornomorets Odessa (apuv.)
 Seurajoukkueuran tilastot kattavat vain kansalliset sarjat.
Andri Vasylovytš Telesnenko (ukr. Андрій Васильович Телесненко, s. 12. huhtikuuta 1966 Odessa, Ukrainan SNT, Neuvostoliitto) on ukrainalainen jalkapallovalmentaja ja entinen jalkapalloilija, joka toimii Tšornomorets Odessan valmennusryhmässä. Pelipaikaltaan hän oli keskuspuolustaja.
Telesnenko saapui Ukrainasta Suomeen vuonna 1992 vahvistamaan Veikkausliigan uutta oululaisseuraa FC Oulua. Kahtena kautena, vuonna 1992 Veikkausliigassa ja seuraava 1993 Ykkösessä, hän osoitti taitoa ja varmuutta, jota Veikkausliigaan vuodeksi 1994 noussut FC Oulu olisi tarvinnut sarjapaikkansa säilyttämiseksi.
Hän kuitenkin lähti Suomesta ja edusti seuraavina vuosina israelilaista Hapoel Beersebaa pelaten sarjapelien lisäksi neljä UEFA Cup-ottelua. Samana kautena hän esiintyi Kauden 1995–1996 jälkeen hän siirtyi Moldovaan edustaen seuraavat neljä kautta FC Zimbru Chișinăuta, jossa hän maansa sarjapelien ja niissä saavutetun kolmen Moldovan mestaruuden lisäksi pelasi kaikkiaan 12 Mestarien liigan karsintaottelua ja kaksi UEFA Cup-ottelua saksalaista Hertha BSC:tä vastaan. Sen jälkeen Telesnenko palasi Ukrainaan. Pelaajauransa jälkeen hän on toiminut mm. kasvattajaseuransa Tšornomorets Odessan valmennusryhmässä.
Telesnenko edusti Ukrainan maajoukkuetta kolmesti vuosina 1994–1995, pelaten kahdessa EM-karsintaottelussa.
Taormina

| Taormina |
| --- | --- |
 Taorminan kaupunkia Taorminan teatterilta nähtynä.
 Taormina
 Koordinaatit: 37°51′8″N, 15°17′31″E 
Valtio:  Italia
Alue:  Sisilia
Metropolikaupunki:  Messina
Väkiluku (31.12.2015):  10 960
 
 www.comune.taormina.me.it 
Infobox OKVirheellinen NIMI-arvo: 
Taormina on kaupunki Italiassa Sisilian itärannikolla. Se sijaitsee Joonianmeren rannalla Messinan metropolikaupungissa Messinan ja Catanian kaupunkien välissä, noin 40 kilometriä koilliseen Etnasta.
Taormina on kaupunkina peräisin antiikin ajalta, jolloin se tunnettiin nimellä Tauromenion. Sen tunnetuin muinaismuisto on roomalaisaikainen Taorminan teatteri. Taormina on nykyisin suosittu turistikohde.
Maantiede

Kaupungin alkuperäinen keskus sijaitsi 200 metriä merenpinnan yläpuolella Tauros-vuoren eli nykyisen Monte Tauron rinteellä. Nykyisin kaupungin alue ulottuu merenrantaan asti. Taorminan naapurikaupunkeja ovat Calatabiano, Castelmola, Castiglione di Sicilia, Gaggi, Giardini-Naxos ja Letojanni.
Maantiede > Ilmasto

Taorminan ilmasto on välimerellinen. Tammi-helmikuussa keskilämpötila on noin 14 °C, heinä-elokuussa noin 28–33 °C. Meriveden lämpötila on talvella 16° ja kesällä 28°. Eniten sataa marras-joulukuussa. Aurinko kohoaa kesäpäivänseisauksen aikaan keskipäivällä noin 75 asteen korkeudelle, jolloin sen säteilyteho on noin 1 190 W/m².
Historia > Antiikki

Antiikin aikana kaupunki tunnettiin alun perin nimellä Tauromenion. Kaupungin paikan lähellä, nykyisen Giardini-Naxoksen kaupungin paikalla, sijaitsi alun perin Naksoksen kaupunki. Syrakusa tuhosi Naksoksen vuonna 403 eaa., jonka jälkeen seudun ei-kreikkalainen sikulien heimo sai kaupungin alueet itselleen. Sikulit perustivat Tauros-vuorelle kaupungin, joka kehittyi Tauromenioniksi. Naksoksesta hengissä selvinneet maanpakolaiset asettuivat sinne lopulta vuonna 358 eaa., jonka jälkeen siitä tuli kreikkalaiskaupunki ja Naksoksen perillinen.
Ensimmäisen puunilaissodan jälkeen 200-luvulla eaa. Sisiliasta tuli Rooman provinssi ja kaupunki sai latinalaisen nimen Tauromenium. Augustus teki kaupungista roomalaisen colonian Colonia Tauromeniorum. Kaupunki kukoisti edelleen seuranneella keisarikaudella. Taorminan merkittävimmät antiikin aikaiset jäänteet, mukaan lukien varhaisemman kreikkalaisen teatterin paikalle rakennettu Taorminan teatteri, ovat peräisin roomalaiselta ajalta.